CELEX: 32021R0128
Language: hu
Date: 2021-02-03 00:00:00
Title: A Bizottság (EU) 2021/128 végrehajtási rendelete (2021. február 3.) az EMGA-kiadások finanszírozására rendelkezésre álló nettó egyenleg megállapításáról

2021.2.4.   
               
               
                  HU
               
               
                  Az Európai Unió Hivatalos Lapja
               
               
                  L 40/8
               
            
         A BIZOTTSÁG (EU) 2021/128 VÉGREHAJTÁSI RENDELETE
         (2021. február 3.)
         az EMGA-kiadások finanszírozására rendelkezésre álló nettó egyenleg megállapításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 16. cikke (2) bekezdésére,
         mivel:
         
                     (1)
                  
                  
                     Az 1306/2013/EU rendelet 16. cikkének (1) bekezdésével összhangban az Európai Mezőgazdasági Garancialap (EMGA) kiadásaira vonatkozó éves felső összeghatárt a 2021–2027-es időszak éveit illetően a piachoz kapcsolódó kiadások és közvetlen kifizetések tekintetében az (EU, Euratom) 2020/2093 tanácsi rendelet (2) I. mellékletében megállapított részleges felső határ maximális összegei képezik.
                  
               
                     (2)
                  
                  
                     Az 1307/2013/EU európai parlamenti és tanácsi rendelet (3) 11. cikke (6) bekezdése harmadik albekezdésének megfelelően több tagállam értesítette a Bizottságot a közvetlen kifizetések összegének az említett rendelet 11. cikkének (1) bekezdése szerinti csökkentésére irányuló határozatáról és a 2020. naptári évre vonatkozó csökkentés eredményeképpen keletkező becsült összegről. Az említett rendelet 7. cikkének (2) bekezdésével összhangban a kifizetések csökkentésének eredményeképpen keletkező becsült összeget az Európai Mezőgazdasági Vidékfejlesztési Alapból (EMVA) finanszírozott uniós támogatásként kell rendelkezésre bocsátani.
                  
               
                     (3)
                  
                  
                     Az 1307/2013/EU rendelet 14. cikke (1) bekezdése hatodik albekezdésének megfelelően több tagállam értesítette a Bizottságot azon határozatáról, hogy egy, a közvetlen kifizetések tekintetében a 2020. naptári évre vonatkozóan megállapított éves nemzeti felső összeghatára bizonyos hányadának megfelelő összeget az EMVA keretében nyújtott kiegészítő támogatásként bocsát rendelkezésre a 2021-es pénzügyi évben.
                  
               
                     (4)
                  
                  
                     Az 1307/2013/EU rendelet 14. cikke (2) bekezdése hatodik albekezdésének megfelelően több tagállam értesítette a Bizottságot azon határozatáról, hogy az EMVA keretében a 2021-es pénzügyi évben finanszírozandó támogatásból egy bizonyos összeget a 2020. naptári évre nyújtott közvetlen kifizetésként bocsát rendelkezésre.
                  
               
                     (5)
                  
                  
                     Az 1307/2013/EU rendelet II. és III. mellékletében foglalt vonatkozó nemzeti felső összeghatárok a fentieknek megfelelően kiigazításra kerültek.
                  
               
                     (6)
                  
                  
                     Az (EU, Euratom) 2020/2093 rendelet 2. cikke (1) bekezdésének megfelelően a többéves pénzügyi keretnek az említett rendelet I. mellékletében foglalt, a piachoz kapcsolódó kiadásokra és közvetlen kifizetésekre vonatkozó részleges felső határát az EMVA és a közvetlen kifizetések közötti átcsoportosításokat követően, az említett rendelet 4. cikkében meghatározott technikai kiigazítás keretében ki kell igazítani.
                  
               
                     (7)
                  
                  
                     Ezért az EMGA-kiadások finanszírozására a 2021–2027-es időszak költségvetési éveire rendelkezésre álló nettó egyenleget ki kell igazítani. Az egyértelműség érdekében az EMVA számára rendelkezésre bocsátandó összegeket is közzé kell tenni,
                  
               ELFOGADTA EZT A RENDELETET:
         
            1. cikk
            Az Európai Mezőgazdasági Garanciaalap kiadásainak finanszírozására a 2021–2027-es időszak költségvetési éveire rendelkezésre álló nettó egyenleget a melléklet határozza meg.
         
         
            2. cikk
            Ez a rendelet az Európai Unió Hivatalos Lapjában való kihirdetését követő hetedik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. február 3-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 347., 2013.12.20., 549. o.
         
         
            (2)  A Tanács (EU, Euratom) 2020/2093 rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433. I, 2020.12.22., 11. o.).
         
            (3)  Az Európai Parlament és a Tanács 1307/2013/EU rendelete (2013. december 17.) a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről (HL L 347., 2013.12.20., 608. o.).
      
      
         
            MELLÉKLET
            
               Az EMGA-kiadások finanszírozására rendelkezésre álló nettó egyenleg megállapításáról szóló bizottsági végrehajtási rendelet
            
            
                        (millió EUR)
                     
                  
                        Költségvetési év
                     
                     
                        Az EMVA rendelkezésére bocsátott összegek
                     
                     
                        Az EMVA-ból átcsoportosított összegek
                     
                     
                        Az EMGA-kiadások finanszírozására rendelkezésre álló nettó egyenleg
                     
                  
                        Az 1307/2013/EU rendelet 14. cikkének (1) bekezdése
                     
                     
                        Az 1307/2013/EU rendelet 7. cikkének (2) bekezdése
                     
                     
                        Az 1307/2013/EU rendelet 14. cikkének (2) bekezdése
                     
                  
                        2021
                     
                     
                        1 099,539 
                     
                     
                        58,165 
                     
                     
                        600,658 
                     
                     
                        40 367,954 
                     
                  
                        2022
                     
                     
                         
                     
                     
                         
                     
                     
                         
                     
                     
                        41 257,000 
                     
                  
                        2023
                     
                     
                         
                     
                     
                         
                     
                     
                         
                     
                     
                        41 518,000 
                     
                  
                        2024
                     
                     
                         
                     
                     
                         
                     
                     
                         
                     
                     
                        41 649,000 
                     
                  
                        2025
                     
                     
                         
                     
                     
                         
                     
                     
                         
                     
                     
                        41 782,000 
                     
                  
                        2026
                     
                     
                         
                     
                     
                         
                     
                     
                         
                     
                     
                        41 913,000 
                     
                  
                        2027
                     
                     
                         
                     
                     
                         
                     
                     
                         
                     
                     
                        42 047,000